09/09/2013 | Administración LocalMunicipal
Outes
Acordo regulador do prezo público do servizo de axuda no fogar

ANUNCIO DO ACORDO REGULADOR DO PREZO PÚBLICO DO SERVIZO DE AXUDA NO FOGAR O Pleno da Corporación deste Concello, na ordinaria sesión do 29 de agosto de 2013, aprobou o antedito acordo, que é como segue: “Artigo 1.º.–Fundamento. Consonte os artigos 41 a 47 e 127 da Lei reguladora das facendas locais (R. D. lex.2/2004, do 5 de marzo), o Concello de Outes establece o prezo público pola prestación do servizo de axuda no fogar. Artigo 2.º.–Concepto. O prezo público constitúe unha contraprestación pecuniaria que será aboada polos usuarios do servizo de axuda no fogar do Concello de Outes de acordo co Regulamento do citado servizo. Artigo 3.º.–Persoas obrigadas ao pagamento. Están obrigadas ao pagamento do prezo público os usuarios do servizo de axuda no fogar prestado polo Concello de Outes. No caso de que esas persoas carezan de capacidade civil, a obrigación recaerá sobre quen teña a súa representación legal. Artigo 4.º.–Contía. A contía do prezo público será a resultante de aplicar, en función da capacidade económica dos usuarios, sobre un prezo básico de 12,00 € por hora de prestación do servizo, as porcentaxes previstas nos artigos seguintes Artigo 5.º.–Determinación da capacidade económica no sistema de atención a persoas usuarias da dependencia.1. A capacidade económica destes usuarios calcúlase en atención á súa renda e, se é o caso, ao seu patrimonio. Tamén se computan a renda e o patrimonio do cónxuxe e a existencia doutras persoas que convivan e sexan económicamente dependentes. Para este cálculo aplícanse os criterios e regras da resolución do 2.12.2008 da Secretaría de Estado de Políticas sociais sobre determinación da capacidade económica do beneficiario e sobre os criterios de participación deste nas prestacións do sistema para a autonomía persoal, así como as normas da Xunta de Galicia que incorporen aquelas regras ao sistema galego de servizos sociais.2. O cálculo da capacidade económica das anteditas persoas constará na resolución do plan individualizado de atención que se desenvolva en cada caso, de conformidade co artigo 38 do Decreto da Xunta de Galicia 15/2010, do 4 de febreiro. Artigo 6.º.–Determinación da capacidade económica das persoas usuarias doutros servizos que leven copagamento. Para os efectos do servizo de axuda no fogar prestado a persoas ou unidades de convivencia distintas ás referidas no artigo anterior, o cálculo da capacidade económica realízase con suxeición aos seguintes criterios: 1) Compútase a renda de todas as persoas integrantes da unidade de convivencia e considérase como renda a suma de calquera ingreso ao que se refire o artigo 6.2 da Lei 35/2006, do 28 de novembro, do imposto sobre a renda das persoas físicas.2) Tamén se computa o patrimonio neto de todas as persoas integrantes da unidade de convivencia. Enténdese por patrimonio neto o conxunto de bens e dereitos de contido económico de que sexan titulares, determinados consonte as regras de valoración da Lei 19/1991, do 6 de xuño, do imposto sobre o patrimonio, con dedución das cargas e gravames de natureza real que minguen o seu valor, así como das débedas e obrigas persoais das que se responda. Son aplicables as exencións que prevé a Lei 19/1991, do 6 de xuño, do imposto sobre o patrimonio, respecto da vivenda habitual e doutros bens e dereitos.3) A capacidade económica resulta da suma de todas as rendas computables, incrementada co 5% do patrimonio neto en cómputo anual, e esa cifra divídese polo número de persoas que conviven no fogar. Artigo 7.º.–Participación no financiamento do servizo das persoas dependentes con dereito de atención recoñecido, usuarias do servizo de axuda no fogar.1. Se a capacidade económica do usuario é igual ou inferior ao indicador público de rendas para efectos múltiples (IPREM), quedará exento da obriga de participar no custo do servizo.2. Nos demais casos, aplícase a seguinte táboa, que expresa o copagamento en termos de porcentaxes en función da capacidade económica do usuario e da intensidade do servizo asignado: 3. Se por renuncia parcial expresa do usuario ao seu dereito de atención co número de horas expresadas no PIA ou por compatibilizar o SAF con outro servizo ou prestación do catálogo, as horas reais prestadas de servizo de axuda no fogar fosen inferiores ás expresadas nas columnas da táboa anterior para o grao e nivel correspondente, as cantidades minguarán proporcionalmente á diminución das horas efectivas de servizo.4. En ningún caso o importe da participación en concepto de copagamento poderá superar o 65% do custo do servizo determinado en termos de prezo/hora. Artigo 8.º.–Participación dos usuarios no financiamento doutros servizos que leven copagamento.1. Nos casos de servizo de axuda no fogar en réxime de libre concorrencia para as persoas ás que non se lles recoñeceu a situación de dependencia ou que non teñan dereito de acceso efectivo ao catálogo de servizos de atención á dependencia consonte o calendario de implantación da Lei 39/2006, do 14 de decembro, de promoción da autonomía persoal e atención ás persoas en situación de dependencia, aplícase a seguinte táboa que regula unha progresiva participación económica no custo do servizo en base á capacidade económica determinada de acordo co artigo 6 anterior.2. Pódense recoñecer excepcións aos criterios xerais de cando o servizo de axuda no fogar teña a súa orixen nunha problemática de desestructuración familiar, de exclusión social ou de pobreza infantil, circunstancias que se xustificarán adecuadamente no correspondente informe social.3. En calquera caso, o límite máximo de copagamento das persoas usuarias será o do 40% da súa capacidade económica. Artigo 9.º.–Cálculo da cota mensual.1. A cota mensual calcúlase multiplicando ó numero de horas semanais asignadas a cada usuario por 4,3, que é o número medio de semanas por mes natural en cómputo anual.2. Nos meses de alta ou baixa no servizo, compútase o número efectivo de horas prestadas nese mes. Artigo 10.º.–Obriga de pagamento. A obriga de pago xurdirá o primeiro día de cada mes natural, agás no caso de alta que será cando se inicie efectivamente a prestación do servizo. O prezo non se ratea por períodos inferiores ao mes, a non ser que se deixe de prestar por causas non imputables ao usuario ou se suspenda temporalmente consonte o que prevé o regulamento do servizo. Nestes casos, o prezo ratéase en función dos días naturais en que se prestou efectivamente o servizo. Artigo 11.º.–Normas de xestión.1. As liquidacións realízanse por meses naturais e o prezo público débese aboar antes do día 10 do segundo mes posterior ao que se refira a liquidación.2. Os obrigados ao pagamento deben presentar en xaneiro de cada ano, e máis cando o Departamento de Servizos Sociais llo requira, a documentación que xustifique a súa capacidade económica para os efectos de calcular as liquidacións correspondentes. Así mesmo, estarán obrigados a comunicarlle ao Concello calquera alteración da súa renda ou patrimonio que poida afectar ao cálculo das cotas do prezo público. Artigo 12.º.–Procedemento de prema. As débedas por impago esíxense polo procedemento de prema de acordo cos artigos 10.1 e 46.3 da Lei reguladora das facendas locais. Artigo 13.º.–Infraccións e sancións. As infraccións e sancións réxense, no tocante aos pagamentos, pola Lei 58/2003, do 17 de decembro, xeral tributaria, e polo Rd 939/2005, do 29 de xullo, que aproba o Regulamento xeral de recadación; e, en canto ao resto das materias, pola Lei 13/2008, do 3 de decembro, de servizos sociais de Galicia. Artigo 14.º.–Delegación. Ao abeiro do artigo 47 da Lei reguladora das facendas locais, a modificación do prezo público e o recoñecemento de exencións previstas no artigo 8 delégase na Xunta de Goberno Local do Concello. Disposición derrogatoria. Derrógase o acordo regulador do prezo público pola prestación do servizo de axuda no fogar aprobado polo Pleno da Corporación na sesión do 25 de febreiro de 2010 e publicado no Boletín Oficial da Provincia da Coruña n.º 53, do 22.03.2010. Disposición final. Estas normas entrarán en vigor ao día seguinte da súa publicación no Boletín Oficial da Provincia da Coruña.” Contra esta resolución as persoas e entidades interesadas poden interpoñer, con carácter potestativo, recurso de reposición perante a propia Corporación no prazo de un mes des que se publique este anuncio no Boletín Oficial da Provincia. Tamén se pode interpoñer directamente recurso contencioso-administrativo perante o xulgado correspondente da Coruña no prazo de dous meses desde a antedita publicación ou, se é o caso, des que se notifique a resolución do recurso de reposición. Outes, 2 de setembro de 2013. O alcalde Carlos E. López Crespo